b'\n_START_ARTICLE_\nHermetic Order of the Golden Dawn\n_START_PARAGRAPH_\nHermetic Order of the Golden Dawn (tai yleisemmin pelkk\xc3\xa4 Golden Dawn tai H.O.G.D., suom. Kultaisen aamunkoiton hermeettinen s\xc3\xa4\xc3\xa4nt\xc3\xb6kunta eli Kultainen aamunkoitto) oli 1800-luvun lopussa ja 1900-luvun alussa vaikuttanut okkulttinen j\xc3\xa4rjest\xc3\xb6, jolla oli suuri vaikutus 1900-luvun l\xc3\xa4nsimaiseen okkultismiin. Lukuisat wiccassa, thelemassa ja muissa henkisiss\xc3\xa4 oppisuunnissa k\xc3\xa4ytetyt rituaalit ovat per\xc3\xa4isin Golden Dawnin perinteest\xc3\xa4._NEWLINE_J\xc3\xa4rjest\xc3\xb6n kolme perustajaa, William Robert Woodman, William Wynn Westcott ja Samuel Liddell MacGregor Mathers olivat vapaamuurareita ja Societas Rosicruciana in Anglian j\xc3\xa4seni\xc3\xa4. Westcott oli my\xc3\xb6s Teosofisen seuran j\xc3\xa4sen. Golden Dawnin j\xc3\xa4seni\xc3\xa4 ovat olleet muun muassa Aleister Crowley, Edith Nesbit, Arthur Edward Waite, William Butler Yeats ja Bram Stoker .'